Telstar (סינגל)

"**Telstar**" ("**טלסטאר**") הוא קטע כלי משנת 1962 של להקת הרוק הבריטית "The Tornados" ("הטורנדוז") , שנכתב והופק על ידי ג'ו מיק. בדצמבר 1962, השיר הגיע למקום הראשון במצעד הסינגלים הבריטי וגם למקום הראשון בבילבורד הוט 100.

זה היה הסינגל האינסטרומנטלי השני שהגיע למקום הראשון בשנת 1962 במצעד השבועי של ארצות הברית ובריטניה, אחרי הקטע הכלי "Wonderful Land" של להקת הצלליות.

מאוחר יותר ב-1962, מיק הפיק גרסה ווקאלית בשם "Magic Star", ששר קני הוליווד. השיר יצא כסינגל על ידי חברת התקליטים דקה רקורדס, עם השיר "The Wonderful Story of Love" בבי-סייד, שנכתב על ידי ג'ף גודארד. המנהל המוזיקלי של שני השירים היה אייבור ריימונד.

## רקע
טלסטאר נקרא על שם לוויין התקשורת טלסטאר, ששוגר למסלול ב-10 ביולי 1962. הוא נכתב והופק על ידי ג'ו מיק, וכלל סינתיסייזר אנלוגי אלקטרוני (Clavioline), והוקלט באולפן של מיק בדירה קטנה בצפון לונדון. השיר זכה בפרס אייבור נובלו ומכר לפחות חמישה מיליון עותקים ברחבי העולם.

ב-2007 כתב טים וילר מלהקת Ash, כי "Telstar" היה אחד משירי הפופ המוקדמים ביותר שהושפעו ממדע בדיוני, וכי "בזמנו זה היה כל כך עתידני וזה עדיין נשמע די מוזר היום". הוא הבחין בהשפעה של "Telstar" בסינגל "Knights of Cydonia" משנת 2006 של להקת הרוק מיוז; הזמר והגיטריסט של מיוז, מאט בלאמי, הוא בנו של גיטריסט הטורנדוז, ג'ורג' בלאמי. ראש ממשלת בריטניה, מרגרט תאצ'ר, ציינה את "טלסטאר" כיצירה המוזיקלית האהובה עליה.

## תביעות משפטיות
המלחין הצרפתי ז'אן לדרו טען כי המנגינה של "טלסטאר" הועתקה מ-"La Marche d'Austerlitz", קטע מפרטיטורה שהוא כתב לסרט *"אוסטרליץ*" (1960). זה הוביל לתביעה שמנעה ממיק לקבל תמלוגים מהתקליט במהלך חייו, והנושא נפתר, לטובתו של מיק, רק שלושה שבועות לאחר התאבדותו ב-1967.

## הצלחה מסחרית
האלבום היה להיט מיידי לאחר יציאתו, ונשאר במצעד הסינגלים הבריטי במשך 25 שבועות, חמישה מהם במקום הראשון, ובמצעד האמריקאי במשך 16 שבועות. "Telstar" היה האלבום הראשון בארצות הברית של להקה בריטית. לפני כן, רק שלושה אמני סולו בריטיים הגיעו למקום הראשון בארצות הברית: "Auf Wiederseh'n, Sweetheart" של ורה לין (1952); "He's Got the Whole World in His Hands" מאת לורי לונדון (1958); ו"Stranger on the Shore" מאת אקר בילק (מאי 1962).

## משתתפים
### הטורנדוז
* קלם קטיני - תופים
* אלן קאדי - גיטרה
* רוג'ר לאוורן - קלידים נוספים
* ג'ורג' בלאמי - גיטרת קצב
* היינץ ברט - בס

### משתתפים נוסף
* ג'ו מיק - מלחין, מפיק
* ג'ף גודארד - קלביולינה
* דייב אדמס - תמלול

## השיר במצעדים

## קישורים חיצוניים
* 20px "Telstar", במסד הנתונים המוזיקלי AllMusic
* 20px "Telstar", במסד הנתונים המוזיקלי MusicBrainz
* 20px "Telstar", במסד הנתונים המוזיקלי Discogs
* 30px "Telstar", במסד הנתונים המוזיקלי Genius
* 20px "Telstar", באתר המוזיקה Spotify
* 44px "Telstar", באתר המוזיקה אפל מיוזיק
* 44px "Telstar", באתר המוזיקה Deezer
* 55px "Telstar", באתר המוזיקה Tidal
* 20px "Telstar", באתר המוזיקה Last.fm
* 20px "Telstar", באתר המוזיקה Musixmatch
* 20px "Telstar", באתר המוזיקה SoundCloud
* "Telstar", באתר המוזיקה SecondHandSongs

## הערות שוליים

קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת מרקורי רקורדס
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:שירים המעורבים במחלוקות הקשורות לפלגיאט
קטגוריה:קטעים אינסטרומנטליים